

**Договор № BG161PO001/4.1-04/2010/061 – S - 01**

**ДОГОВОР**

**ЗА СТРОИТЕЛСТВО**

**№ 37/21.05.2013г.**

Днес, 21.05. 2013 година , в гр. Рила, между:

1. **ОБЩИНА РИЛА**, ЕИК 000261598, адрес: гр. Рила., пл. „Възраждане" № 1, представлявана от Кмета на Община Рила - Георги Давидков Кабзималски и Райка Борисова Станкова – Директор Дирекция „ФСДиАО” с функции на Главен счетоводител, наричана за краткост **„ВЪЗЛОЖИТЕЛ"**, от една страна, и от друга,

2**.** **„БУЛПЛАН ИНВЕСТ“ ООД,** представлявано от Николай Антонов Йосифов, в качеството му на управител, притежаващ л.к. № ……….. изд. на …………год. от МВР - ………………., ЕГН: …………………., седалище и адрес на управление: гр. Кюстендил, ул. "Александър Стамболийски" № 51 А, вписано в Агенция по вписванията – Търговски регистър, при Министерство на правосъдието с Удостоверение с изх. № 20080125110752 от 25.01.2008 г. и с данъчен №. BG200010904, БУЛСТАТ: 200010904, наричано за краткост "**ИЗПЪЛНИТЕЛ**",

на основание чл.74, ал.1, вр. чл. 41 от Закона за обществените поръчки, в изпълнение на Решение № 2/ 15. 04. 2013 година на Кмета на Община Рила, издадено по реда на чл.73, ал.1 от ЗОП, по проведена открита процедура по ЗОП за избор на изпълнител на обществена поръчка с предмет: **"Извършване на строително - монтажни работи (СМР) за изпълнение на обект: "Укрепване на бреговете на река Рилска в кв.27 и кв.12 по плана на гр. Рила, Община Рила по проект „Превантивни мерки за ограничаване риск от наводнения, финансиран изцяло или частично със средства от европейски фондове по приоритетна ос 4: „Местно развитие и сътрудничество от ОПРР за периода 2007 – 2013г., бенефициент Община Рила”**, се сключи настоящият договор, с който страните по него се съгласиха че, при противоречие на някоя от клаузите по настоящия договор и клаузите на договор за предоставяне на безвъзмездна финансова помощ №BG161PO001/4.1-04/2010/061 по проект № BG161PO001-4.104-0054 – „Превантивни мерки за ограничаване риск от наводнения“ и/или правилата, мерки и препоръки, утвърдени от Управляващия орган на Оперативна програма „Регионално развитие“, се прилагат договорът за предоставяне на безвъзмездна финансова помощ №BG161PO001/4.1-04/2010/061 и правилата, мерките и препоръките на ОПРР и се споразумяха за следното:

**І. ПРЕДМЕТ И СРОК НА ДОГОВОРА**

Чл.1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема и се задължава да изпълни строително- монтажни работи в изпълнение на обект: **"**УКРЕПВАНЕ НА БРЕГОВЕТЕ НА РЕКА РИЛСКА, КВ. 27 И КВ. 12 ПО ПЛАНА НА ГР. РИЛА, ОБЩИНА РИЛА"*,* съгласно оферта на **ИЗПЪЛНИТЕЛЯ.**

Чл.2. Срокът за цялостното изграждане на обекта е 60 (шестдесет) календарни дни, считано от датата на подписване на Акт обр.2 за откриване на строителна площадка и

даване на строителна линия и ниво на строежа до датата на подписване на акт обр.15 за приемане на изпълнените СМР.

Чл.3. За времето с неблагоприятни атмосферни условия, непозволяващи изпълнението на СМР, съгласно изискванията и нормативите за изпълнение на съответните видове работи, се съставя двустранен протокол между страните, отчитайки дните с неблагоприятни климатични условия за съответния вид работа. С тези дни се увеличава времетраенето на строителството, но не с повече от /2/ два месеца. Изменение на сключения договор за обществена поръчка се допуска по изключение, съгласно чл. 43, ал. 2 от ЗОП.

**ІІ. ЦЕНИ И ЦЕНООБРАЗУВАНЕ**

Чл.4.(1) Общата цена на възложените СМР е : 560 076,45 лв.

* ( петстотин и шестдесет хиляди и седемдесет и шест лева и четиридесет и пет стотинки) лв. б е з Д Д С
* ( шестстотин седемдесет и две хиляди деветдесет и един лева и седемдесет и четири стотинки) лв. с Д Д С

*словом*

(2) Посочената стойност е получена след остойностяване на приложените количествени сметки за видовете СМР, с включени всички начисления към единичните цени, със следните ценообразуващи показатели:

• Часова ставка - 3,20 лв/час

• Допълнителни разходи за труд - 90 %

• Допълнителни разходи за механизация - 50 %

• Доставно - складови разходи - 8 %

• Печалба върху всички СМР - 6 %

• Коефициент за специфични условия на работа – 1 %

Чл.5.(1) Не подлежат на промяна за целия период до въвеждане на обекта в експлоатация, единичните цени по количествено - стойностната сметка, неразделна част към настоящия договор.

(2) Цената е получена въз основа на Количествено – стойностни сметки с одобрени единични цени по оферта на **ИЗПЪЛНИТЕЛЯ.**

(3)За завършени и подлежащи на разплащане ще се считат само тези видове работи, които са приети от Строителния надзор /СН/ и са отразени в съответния протокол.

Чл.6.Плащанията ще се извършват по следната сметка на **ИЗПЪЛНИТЕЛЯ:**

IBAN сметка: BG30UNCR70001501645278

BIC код на банката: UNCRBGSF

Банка: „Уни Кредит Булбанк“ АД

Чл.7. За непредвидени разходи, установени по време на извършване на СМР, **ИЗПЪЛНИТЕЛЯ** внася в деловодството на **ВЪЗЛОЖИТЕЛЯ** мотивиран доклад и КСС, и ако непредвидените разходи са на стойност до 5% от стойността на поръчката, същите се възлагат от **ВЪЗЛОЖИТЕЛЯ** с Възлагателно писмо и приподписване на КСС

**ІІІ. ПЛАЩАНИЯ**

Чл.8. Плащанията по настоящия договор се извършват по банков път както с л е д ва:

1. Авансово плащане в размер на 112 015,29.лв. (сто и дванадесет хиляди и петнадесет лева и двадесет и девет стотинки) без ДДС, представляващо 20 % от общата цена по Чл.4, в срок до 10 дни след представяне на надлежно оформена фактура от страна на ИЗПЪЛНИТЕЛЯ и след като Възложителя получи авансово плащане от Управляващия орган на ОПРР, в качеството си на бенефициент по договор за предоставяне на безвъзмездна финансова помощ №BG161PO001/4.1-04/2010/061

2**.** Междинни плащания на изпълнените СМР**,** в размер до 60 (шестдесет процента) % от цената /заедно с авансовото плащане/, въз основа на двустранен протокол и представяне на фактура от **ИЗПЪЛНИТЕЛЯ,**  по действителни количества СМР и твърди единични цени от офертата, в срок до 10 работни дни от превода на финансовите средства по сметката на Община Рила от Управляващият орган на ОПРР по банкова сметка на Изпълнителя, посочена в чл. 6 от настоящия договор.

3. Окончателно плащане в размер на разликата между стойността на договора между **ВЪЗЛОЖИТЕЛ** и **ИЗПЪЛНИТЕЛ** и получените суми от аванс и междинни плащания. От него се приспадат всички неустойки, обезщетения и други дължими от **ИЗПЪЛНИТЕЛЯ** суми, за стойността с която надвишават гаранцията за добро изпълнение. Заплащането се извършва след приключване на всички дейности и издаване на Разрешение за ползване, както и след представяне на фактура от **ИЗПЪЛНИТЕЛЯ** за извършените дейностив срок до 10 дни от превода на финансовите средства по сметката на Община Рила от Управляващият орган на ОПРР по банкова сметка на Изпълнителя, посочена в чл. 6 от настоящия договор.

Чл.9. Преди плащане **ВЪЗЛОЖИТЕЛЯТ** извършва документална проверка и проверка на място на СМР за удостоверяване извършването на заявените за плащане дейности, базирана на настоящия договор и/или други приложими документи. Всяка документална проверка и проверка на място, се документира надлежно с протокол за извършената проверка, който остава на съхранение при **ВЪЗЛОЖИТЕЛЯ** до 3 години.

**ІV . О Т Г О ВО Р Н О СТ И**

Чл.10. **ВЪЗЛОЖИТЕЛЯТ** не отговаря за щети или понесени вреди от персонала или имуществото на **ИЗПЪЛНИТЕЛЯ** през време на изпълнение на проекта или като последица от него. **ИЗПЪЛНИТЕЛЯТ** не може да иска плащания за компенсиране на такава щета или вреда.

Чл.11. **ИЗПЪЛНИТЕЛЯТ** поема цялата отговорност към трети лица, в това число и отговорност за вреди от всякакъв характер, понесени от тези лица през време на изпълнение *на проекта или като последица от него.* ***ВЪЗЛОЖИТЕЛЯТ*** *не носи отговорност,* произтичаща от искове или жалби, вследствие нарушение на нормативни изисквания от страна на **ИЗПЪЛНИТЕЛЯ,** неговите служители или лица, подчинени на неговите служители, или в резултат на нарушение правата на трети лица.

Чл.12. Всяка от страните по този договор се задължава да не разпространява информация за другата страна, станала й известна при или по повод сключването и изпълнението на този договор.

**V. ГАРАНЦИИ И ГАРАНЦИОННИ СРОКОВЕ**

Чл.13. За гарантиране на договорните си задължения, **ИЗПЪЛНИТЕЛЯТ** представя преди подписване на договора гаранция в размер на -2 % от стойността на договора (без ДДС) за пълния срок за изпълнение на строежа, представена в една от формите по чл. 60 от ЗОП (банкова или парична). Паричната гаранция се внася по сметка на Община Рила и се

освобождава след датата на въвеждане на обекта в експлоатация. Срокът на банковата гаранция започва да тече от датата на подписване на договора и е в сила 30 /тридесет/ дни след въвеждане на обекта в експлоатация

Чл.14. Гаранционният срок на договорените СМР е 120 (сто и двадесет) месеца, съгласно приетата оферта на ИЗПЪЛНИТЕЛЯ по проведената открита процедура.

Чл.15. **ИЗПЪЛНИТЕЛЯТ** ще отстранява за своя сметка появилите се дефекти в рамките на гаранционните срокове. Такива дефекти ще се установяват с протокол между страните, където се определят и сроковете за отстраняване на дефектите. Гаранционният срок за даден вид работа спира да тече през времето, необходимо за отстраняване на дефекта. Изпълнителят е длъжен да започне работа за отстраняване на дефектите в срок от 5 /пет/ работни дни от датата на съставения протокол за установени дефекти.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.16. **ВЪЗЛОЖИТЕЛЯТ** се задължава да предостави на **ИЗПЪЛНИТЕЛЯ** достъп до строителната площадка за времето предвидено за изграждане на обекта - предмет на този договор и за реализиране целите по договора.

Чл.17. **ВЪЗЛОЖИТЕЛЯТ** се задължава да осигури строителен надзор чрез свой представител за освидетелстване на извършените работи и за оформяне на документите, касаещи плащанията.

Чл.18. **ВЪЗЛОЖИТЕЛЯТ** се задължава да извършва в договорените срокове и при условията на договора изплащането на извършените СМР.

Чл.19. **ВЪЗЛОЖИТЕЛЯТ** се задължава да освободи гаранцията за изпълнение на договора при условията на чл.16, Раздел VI.

Чл.20. **ВЪЗЛОЖИТЕЛЯТ** съдейства на Строителния надзор и Инвеститорския контрол при подготовката на необходимите документи за въвеждане на строежа в експлоатация.

Чл.21. **ВЪЗЛОЖИТЕЛЯТ** има право да проверява изпълнението на видовете работи и отчетната документация по всяко време, без с това да затруднява дейността на **ИЗПЪЛНИТЕЛЯ.**

Чл.22. **ВЪЗЛОЖИТЕЛЯТ** има право в хода на изпълнението на СМР да дава указания във връзка с изпълнението им, както и да осъществява контрол по изпълнението на договора, относно качеството на извършваните работи, влаганите материали и спазването на техническите изисквания и норми, без с това да пречи на дейността на изпълнителя.

Чл.23. **ВЪЗЛОЖИТЕЛЯТ** има право при констатиране на некачествено извършени

ремонтни работи, влагане на некачествени материали или отклонения от техническите изисквания, да спира извършването на ремонтните работи за частта на некачествено изпълнените, до отстраняване на нарушението. Подмяната на некачествените материали

и отстраняването на нарушенията са за сметка на **ИЗПЪЛНИТЕЛЯ** в рамките на договорените срокове.

**VIІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.24. **ИЗПЪЛНИТЕЛЯТ** има право да получи договорената цена за изпълнените видове строително - монтажни работи.

Чл.25. **ИЗПЪЛНИТЕЛЯТ** се задължава от започването до въвеждането на строежа в експлоатация, с присъщата грижа, ефективност, прозрачност и добросъвестност, в съответствие с най-добрите практики в сферата на строителството, да носи пълна отговорност за изпълнението на възложените му работи качествено и в договорените срокове.

Чл.26. **ИЗПЪЛНИТЕЛЯТ** е длъжен да извърши строителството, като спазва предвиденото в техническата документация и изискванията на строителните, техническите и технологичните правила и нормативи за съответните дейности като спазва необходимата технологична последователност за изпълнение на различните видове СМР.

Чл.27. **ИЗПЪЛНИТЕЛЯТ** е длъжен да влага качествени материали, придружени със сертификат за качество в съответствие с Наредбата за съществените изисквания и оценяване съответствието на строителните продукти.

Чл.28. **ИЗПЪЛНИТЕЛЯТ** се задължава да спазва на държавните нормативи по опазване на околната среда и за създаване на безопасни и здравословни условия на труд, за документиране на изпълнените видове работи, за нанесени увреждания, щети, повреди и други подобни на възложителя или трети лица. След окончателното завършване на строежа да освободи и почисти строителната площадка за собствена сметка.

Чл.29. **ИЗПЪЛНИТЕЛЯТ** се задължава да отстранява за своя сметка некачествено извършени СМР или вложени на обекта некачествени материали, определени като такива от контролните органи и вписани в заповедната книга на строежа.

Чл.30. **ИЗПЪЛНИТЕЛЯТ** се задължава да създава необходимите условия за работа на Строителния надзор и Инвеститорския контрол на строежа. Да уведомява техните представители минимум един ден предварително за реда на изпълнение на отделните видове СМР и да предоставя възможност за тяхното контролиране и приемане.

Чл.31. **ИЗПЪЛНИТЕЛЯТ** се задължава да започва изпълнението на следващия по технологичната програма вид работа само след като изпълнения вид работа е п р и е та п о на д л е ж н и я р е д о т строителния надзор.

Чл.32**. ИЗПЪЛНИТЕЛЯТ** се задължава да спазва Наредба N: 2 от 22.03.2004 г. за минимални изисквания за здравословни и безопасни условия на труд при извършване на СМР.

Чл.33. **ИЗПЪЛНИТЕЛЯТ** се задължава да следи и докладва за нередности при изпълнението на договора. В случай на установена нередност, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви.

Чл.34.**ИЗПЪЛНИТЕЛЯТ** трябва да уведоми незабавно **ВЪЗЛОЖИТЕЛЯ,** друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Рила.

Чл. 35. При проверка на място от страна на Възложителя, Управляващия орган на ОП "Регионално развитие", Сертифициращия орган, Одитиращия орган и органи и представители на Европейската комисия, Изпълнителя се задължава да осигури присъствието на негов представител , както и да осигури: достъп до помещения, преглед на документи, свързани с изпълнението на възложените дейности. Изпълнителят се задължава да изпълнява мерките и препоръките, съдържащи се в докладите от проверките на място.

Чл..36. ИЗПЪЛНИТЕЛЯТ се задължава да поддържа пълна документация, относно извършването на възложената работа и да съхранява тази документация;

-за период 3 години след датата на приключване на и отчитане на оперативна програма "Регионално развитие 2007 - 2013г.", т.е. поне до 31.08.2020 г.

- за период от 3 години след частично затравяне на оперативната програма, съгласно чл.88 от Регламент (ЕС) № 1083/2006 на Европейския парламент и на Съвета от 11 юли за основните разпоредби относно Европейския фонд за регионално развитие, Европейския социален фонд, Кохезионния фонд отменящ Регламент (ЕС) № 1260/1999;

-преведените средства от Възложителя, но неусвоени от ИЗПЪЛНИТЕЛЯ, както и натрупаните лихви, глоби и неустойки в изпълнение на настоящия договор, подлежат на възстановяване по извънбюджетна сметка код 7443 (IBAN) BG 79BUIB78373330042401, ТБ "СИБАНК" АД, офис гр. Рила.

Чл.37. ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелството, което предизвиква или може да предизвика подобен конфликт;

Чл.38. ИЗПЪЛНИТЕЛЯТ се задължава да предприеме всички предписани от ВЪЗЛОЖИТЕЛЯ дейности за популяризиране на факта, че проектът, в рамките на който се изпълнява договора, се съфинансира от Европейския фонд за регионално развитие.

**VIII. ПРЕКРАТЯВАНЕ НА ДОГОВОРА**

Чл.39. Действието на този договор се прекратява:

1. С извършване и предаване на договорената работа;

2. По взаимно съгласие между страните;

3. При настъпване на обективна невъзможност за изпълнение на

възложената работа;

4. Едностранно прекратяване на договора от страна на **ВЪЗЛОЖИТЕЛЯ** при неизпълнение на някое от договорените задължения.

5. При невъзможност за осигуряване на финансиране от страна на **ВЪЗЛОЖИТЕЛЯ.**

**IX . Н Е П Р Е О Д О Л И М А СИ Л А**

Чл.40. Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила, в това число и за причинените от това неизпълнение вреди.

Чл.41. Ако страните са били в забава преди възникването на непреодолимата сила, те не могат да се позовават на последната при неизпълнение на задълженията си по договора.

Чл.42. По смисъла на този договор непреодолима сила са обстоятелства от извънреден характер, които страните при полагане на дължимата грижа не е могъл или не е бил длъжен да предвиди или предотврати.

Чл.43. Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то тя е могла да бъде преодоляна.

Чл.44. Страната, изпълнението на чието задължение е възпрепятствано от непреодолима сила, е длъжна в тридневен срок писмено да уведоми другата страна за настъпването й, съответно - за преустановяване въздействието на непреодолимата сила.

Чл.45. Когато обстоятелства от извънреден характер, които се определят като непреодолимата сила, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява другата страна за спиране на изпълнението на договора до отпадането на непреодолимата сила.

Чл.46. След отпадане на обстоятелства от извънреден характер, които се определят като непреодолимата сила, страната, която е дала известието по чл. 45, в 5 /пет/ дневен срок писмено с известие уведомява другата страна за възобновяване на изпълнението на договора.

Чл.47. Ако след изтичане на 5 /петдневния/ срок, страната, която е дала известието по чл. 44, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 /пет/ дни.

Чл.48. Ако и след изтичане на срока, определен в известието по чл. 47, изпълнението на договора не е възобновено, изправната страна има право да прекрати договора и да получи неустойката за неизпълнение на договора.

Чл.49. Страната, изпълнението на чието задължение е възпрепятствано от непреодолимата сила, не може да се позовава на нея, ако не е изпълнила задължението си по чл. 43.

**X . СА Н К Ц И И**

Чл.50. При неспазване на срока по чл. 2, Раздел I от договора **ИЗПЪЛНИТЕЛЯТ** дължи неустойка в размер на 0.5 % от общата стойност на договорените СМР за всеки просрочен ден, но не повече от 10 % от техния размер.

Чл.51. При забавяне плащанията по Раздел IІІ от договора **ВЪЗЛОЖИТЕЛЯТ** дължи неустойка в размер на 0.5. % на ден за просрочената сума, но не повече от 10 % от нейния размер.

Чл.52.(1) Всяка от страните дължи обезщетение за причинените щети и пропуснати ползи в резултат на виновно неизпълнение или забавяне изпълнението на задълженията й по този договор при условията на гражданското законодателство.

(2) **ИЗПЪЛНИТЕЛЯТ** носи отговорност за предприемане на нерегламентиран достъп до информационните активи в Община Рила, както и ако застраши сигурността на същите, за което дължи неустойка в размер на 10% от договореното възнаграждение.

(3) **ИЗПЪЛНИТЕЛЯТ** дължи неустойка в размера по ал.1 при неизпълнение на задълженията по чл.15, Раздел V.

**XI. ЗАКЛЮЧИТЕЛНИ УСЛОВИЯ**

Чл.53. Всички спорове по тълкуването и изпълнението на този договор страните ще решават доброволно, чрез преговори с упълномощени представители.

Чл.54. За не упоменати в този договор условия, се прилагат общите и специални нормативни актове, уреждащи тази дейност.

Чл. 55. Настоящият договор не може да бъде променян или допълван.

Чл.56. **ИЗПЪЛНИТЕЛЯТ** ще бъде уведомен писмено за лицата, изпълняващи строителен надзор и инвеститорски контрол на възложените СМР по настоящия договор.

Този договор се състави, подписа и подпечата в 4 (четири) еднообразни екземпляра, от които 2 два за **ВЪЗЛОЖИТЕЛЯ** - Община Рила, един за **ИЗПЪЛНИТЕЛЯ** – „Булплан инвест“ ООД и един за Управляващия орган на ОПРР

Неразделна част от договора са:

1. Оферта на изпълнителя - „Булплан инвест“ ООД, вкл. КСС и линеен график;

2. Удостоверения издадени от надлежните компетентни органи удостоверяващи обстоятелствата по чл. 47, ал. (1) и (2) от ЗОП;

3. Документ за внесена гаранция за изпълнение;

4. Заверено копие от застрахователна полица, съгласно изискванията на Наредбата за Условията и реда на задължителното застраховане в проектирането и строителството.

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА РИЛА “БУЛПЛАН ИНВЕСТ” ООД**

**КМЕТ: /П/ УПРАВИТЕЛ:/П/**

**/Г. КАБЗИМАЛСКИ/ /Н. ЙОСИФОВ/**

**ДИРЕКТОР ДИРЕКЦИЯ „ФСДиАО”:/П/**

**/Р. СТАНКОВА/**

**СЪГЛАСУВАЛИ,**

**ЮРИСКОНСУЛТ:/П/**

**/Й. МИЛАДИНОВА/**

**ФИНАНСОВ КОНТРОЛЬОР:/П/**

**/Т. ТРЕНЕВА- ГАНЕВА/**